Залаты Купідон

**«Залаты́ Купідо́н»** — літаратурная прэмія рэспубліканскага конкурсу «Лепшая кніга году», якая ўручалася ў 2006—2013 гадах на Дні беларускага пісьменства.

У 2006 годзе Савет міністраў Рэспублікі Беларусь зацьвердзіў літаратурную прэмію. Заснавальнікамі конкурсу сталі Міністэрства адукацыі Беларусі, Міністэрства інфармацыі Беларусі і Міністэрства культуры Беларусі, а таксама Саюз пісьменьнікаў Беларусі (СПБ) і Менскі гарадзкі выканаўчы камітэт. 2 верасьня 2007 году адбылося першае ўзнагароджаньне на 14-м Дні беларускага пісьменства, які праходзіў у Шклове (Магілёўская вобласьць). У Палажэньні конкурсу згадваліся прэміі за прозу, паэзію, драматургію, дзіцячую літаратуру і крытыку. Творы праходзілі экспэртную ацэнку профільнай сэкцыі СПБ. Пераможцы атрымлівалі бронзавую статуэтку «Залаты Купідон», дыплём і грашовую ўзнагароду ў памеры 15 базавых велічыняў. За 2-е і 3-е месца давалі па 10 і 5 базавых велічыняў адпаведна. Заснаваць прэмію прапанаваў старшыня СПБ Мікалай Чаргінец. Статуэтку выканалі паводле эскізу скульптара Ўладзімера Жбанава, які ўвасобіў яе ў выглядзе Купідона. Статуэтка мела вышыню 30 см і вагу каля 4 кг.

## Ляўрэаты

### 2006
* Уладзімер Гніламёдаў (проза)
* Віктар Шніп (паэзія)
* Іван Муравейка (дзіцячая літаратура)
* Алесь Марціновіч (крытыка і літаратуразнаўства)

### 2007
* Раіса Баравікова (паэзія)
* Уладзімер Гаўрыловіч (проза)
* Анатоль Дзялендзік (драматургія)
* Віктар Гардзей (крытыка і літаратуразнаўства)
* Уладзімер Ліпскі (дзіцячая літаратура)
* Уладзімер Вялічка, Алесь Марціновіч і Васіль Шырко (публіцыстыка)
* Іван Чарота (пераклад)
* Анатоль Зэкаў (сатыра і гумар)
* Сяргей Трахімёнак (дэтэктыў)
* Уладзімер Карызна (песенны жанр)

### 2008
* Валянціна Паліканіна (паэзія)
* Іван Канановіч (проза)
* Натальля Марчук (драматургія)
* Уладзімер Мазго (дзіцячая літаратура)
* Алесь Карлюкевіч (крытыка і літаратуразнаўства)
* Алесь Бадак (публіцыстыка)
* Натальля Голубева (краязнаўства)
* Мікола Шабовіч (сатыра і гумар)
* Андрэй Скарынкін (песенны жанр)

### 2009
* Аляксандар Сакалоў (проза)
* Рыгор Сакалоўскі (паэзія)
* Ірына Масьляніцына (драматургія)
* Мікола Чарняўскі (дзіцячая літаратура)
* Анатоль Мясьнікоў (крытыка і літаратуразнаўства)
* Васіль Шырко (публіцыстыка)
* Міхась Сьліва (сатыра і гумар)
* Людміла Кебіч (песенны жанр)

### 2010
* Віктар Праўдзін (проза)
* Мікола Мятліцкі (паэзія)
* Алена Папова (драматургія)
* Алена Масла (дзіцячая літаратура)
* Тацяна Шамякіна (крытыка і літаратуразнаўства)
* Уладзімер Саўліч (публіцыстыка)
* Казімер Камейша (краязнаўства)
* Валеры Грышкавец (пераклад)
* Канстанцін Нілаў (песенны жанр)

### 2011
* Мікалай Ільлінскі (проза)
* Алег Салтук (паэзія)
* Фёдар Палачанін (драматургія)
* Мікола Маляўка (дзіцячая літаратура)
* Зіновій Прыгодзіч (крытыка і літаратуразнаўства)
* Анатоль Статкевіч-Чабаганаў (краязнаўства)
* Уладзімер Скарынкін (пераклад)
* Юлія Зарэцкая (сатыра і гумар)
* Іван Юркін (песенны жанр)

### 2012
* Васіль Макарэвіч (паэзія)
* Андрэй Карэлін (драматургія)
* Яўген Хвалей (дзіцячая літаратура)
* Іван Саверчанка (крытыка і літаратуразнаўства)
* Мікола Мікуліч (публіцыстыка)
* Мікалай Барысенка (краязнаўства)
* Ірына Качаткова (пераклад)
* Барыс Кавалерчык (сатыра і гумар)
* Іван Юркін (песенны жанр)

У намінацыі «проза» пераможца ня выяўлены.

### 2013
* Аляксандар Быкаў (паэзія)
* Алесь Савіцкі (проза)
* Тацяна Сівец (дзіцячая літаратура)
* Яўген Гарадніцкі (крытыка і літаратуразнаўства)
* Уладзімер Навумовіч (публіцыстыка)
* Аляксандар Валковіч (краязнаўства)
* Андрэй Цяўлоўскі (пераклад)
* Анатоль Андрэеў (прыгодніцкая літаратура)
* Іван Цітавец (песенны жанр)

## Крыніцы

Катэгорыя:Беларускія літаратурныя прэміі
Катэгорыя:Саюз пісьменьнікаў Беларусі
Катэгорыя:Зьявіліся ў 2006 годзе
Катэгорыя:Зьніклі ў 2013 годзе